શિવમ સર્જનનું કૉમેડી નાટક ‘જો બકા પરણવું તો પડે જ!’ની વાર્તા મૅરેજની જરૂરિયાત તો સમજાવે છે, પણ એની સાથોસાથ એ પણ વાત કહે છે કે લગ્ન એ બે વ્યક્તિઓનો સંબંધ જોડવાનું કામ જ નહીં, પણ એ બન્ને વ્યક્તિ સાથે જોડાયેલી બાર વ્યક્તિઓને જોડવાનું કામ પણ કરે છે. નાટકના મુખ્ય કલાકાર રાજેન્દ્ર બુટાલા, મુનિ ઝા, દીપ્તિ તલસાણિયા, શીતલ અંતાણી અને ક્રિષ્ના મણિયાર છે તો નાટકના રાઇટર-ડિરેક્ટર ઇકબાલ મુનસી છે. નાટકના પ્રોડ્યુસર-ઍક્ટર રાજેન્દ્ર બુટાલા કહે છે, ‘સંબંધોને તાજા રાખવાની કળા વ્યક્તિમાં હોવી જોઈએ. જો માણસ ખુશમિજાજ ન હોય તો બે મહિનામાં સંબંધો વાસી થઈ જાય અને જો વ્યવહાર જાળવવાની આવડત વ્યક્તિમાં હોય તો સંબંધો જિંદગીભર તાજા રહે.’